《渔家傲　记得》
清代·沈谦

记得琼筵春意泄。背灯偷把丹唇洁。天样红墙成间别。

须为彻。名花不护非豪杰。

欲诉东风难自说。子规为我长啼血。静夜倚楼谁玩月。

肠寸截。碧云来去雕栏热。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。